# விக்கிப்பீடியா:ஆலமரத்தடி/தொகுப்பு10

## மூன்று வேண்டுகோள்கள் :)

- தமிழ் விக்கிபீடியாவின் பெரும்பாலான கட்டுரைகளில் (இன்னார் எழுதினார் என்ற வேறுபாடில்லாமல்), பல சொற்களுடன் தேவையில்லாமல் "ஆனது" என்ற சொல் சேர்ந்து வருவது ஒரு செயற்கையான மொழி நடையாகத் தெரிகிறது. எடுத்துக்காட்டுக்கு, *இந்நாடானது* ஆப்பிரிக்காவில் உள்ளது; இச்*செய்மதியானது* ஏவப்பட உள்ளது. இந்த "ஆனது" என்ற சொல்லைத் தவிர்த்தாலும் கட்டுரைப் பொருள் எவ்விதத்திலும் மாறாது. இச்சொல்லைத் தவிர்த்து எழுதுமாறு கேட்டுக்கொள்கிறேன்.  
- முதற்பக்க கட்டுரைகள் தமிழ் விக்கிபீடியாவின் தர அளவை விளம்புவன என்பதால், காட்சிப்படுத்தும் முன்னர், அக்கட்டுரையில் குறைந்தபட்சம் எழுத்துப்பிழைகளாவது இல்லாமல் நாம் உறுதி செய்ய வேண்டும். காட்சிப்படுத்திய பிறகும், பிறர் இதைப் படித்துப் பார்த்து உறுதி செய்ய வேண்டும். அண்மைய சில முதற்பக்கக் கட்டுரைகளில் எண்ணற்ற எழுத்துப் பிழைகள் காணக்கிடைத்தமை கவலை அளிக்கிறது.  
- இலங்கைப் பயனர்களும் தமிழகப் பயனர்களும் தங்களுக்குப் பழக்கமான நடையில் தான் எழுத இயலும், எழுதுவது தான் இயல்பு என்றாலும், தமிழ் விக்கிபீடியாவின் நலத்தைக் கருத்தில் கொண்டாவது, பிற நாட்டு எழுத்து நடையைப் புரிந்து கொள்ள முயற்சிகள் எடுக்க வேண்டும் என்று கேட்டுக் கொள்கிறேன். பிற நாட்டு எழுத்தைப் பற்றிய விழிப்புணர்வு நம் எழுத்தில் ஒரு பொது நடையைக் கொண்டு வர உதவும். பொது நடையை எட்ட இயலாத போது, குறைந்தபட்சம் அடுத்த நாட்டு வழக்கை அடைப்புகுறிகளுக்குள் குறிப்பிடவாவது உதவும். --ரவி 17:29, 1 டிசம்பர் 2007 (UTC)  
:**ஆனது** தவிர **மற்றும்** என்பதுவும் தேவையற்றுப் பயன்படுகிறது. (இதனையே *தேவையற்றுப் பயன்படுத்தப்படுகிறது* என்பதாக எழுதும் நடையும் தமிழுக்கு உரியதல்ல) குறிப்பாக and என்பதே *மற்றும்* என்பதாக மொழிபெயர்கிறது. இவற்றையும் முடிந்தளவு தவிர்க்க வேண்டும். கோபி 17:55, 1 டிசம்பர் 2007 (UTC)  
குறிப்பாக நான் இயற்றிய கட்டுரைகளில் அதிகமாக( ரெக்காவின் நெருப்பு :- எழுத்துப்பிழைகள் உள்ளமைக்கு மன்னிக்கவும். மிகவும் நீண்ட கட்டுரைகள் எழுதுவதால் எழுத்துப்பிழைகள் அதிமாகிவிடுகின்றன். நான் இயற்றியதால், படிக்கும் போது எனக்கு சரியாகவே படுகிறது(!). இனி எழுத்துப்பிழைகளை நிறைய ஏற்படாத வண்ணம் பார்த்துக்கொள்கிறேன் வினோத் 18:10, 1 டிசம்பர் 2007 (UTC)  
வினோத், இனி ரமணா விஜயகாந்த் போல் நாமும் விக்கிபீடியாவில் மன்னிப்பு என்ற சொல்லைத் தடை செய்ய வேண்டும் என்று நினைக்கிறேன் :) அடிக்கடி மன்னிப்புகேட்டு சங்கடப்படுத்த வேண்டாம் வினோத் ..விக்கிபீடியாவின் அனைத்துப் பக்கங்களுக்கும் நாம் அனைவருமே கூட்டுப் பொறுப்பு ஏற்பவர்கள் தான். தமிழ் விக்கிபீடியாவின் பல கட்டுரைகளில் எண்ணற்ற எழுத்துப் பிழைகள் உள்ளன. குறைந்தபட்சம், முதற்பக்கக் கட்டுரைகளிலாவது கவனம் செலுத்தலாம் என்று தான் சொன்னேன். உங்களைக் குறித்துக் கூறவில்லை.  
கோபி, *மற்றும்* மற்றும் :) *ஆனது* ஆகிய *சொற்களானது* :) தேவையில்லை என்பதால் இவை இரண்டையும் தவிர்ப்பது நலம். செயப்பாட்டு வினை குறித்த உங்கள் கருத்தும் முக்கியமே. ஆங்கில விக்கியில் இருந்து கட்டுரைகளை மொழிபெயர்க்கும் போது நம்மை அறியாமல் இந்த நடை ஒட்டிக் கொள்வதால், சில கட்டுரைகள் உயிர்ப்பற்று செயற்கையாய் இருக்கின்றன. இந்த செயற்கை நடை தெரியாமல் தமிழ் மரபுக்கேற்ப எழுதுவதில் செல்வா தேர்ந்தவர். அவருடைய வண்ணத்துப் பூச்சி கட்டுரை ஒரு எடுத்துக்காட்டு. விக்கியில் செலவிடும் நேரத்தைக் காட்டிலும் கூடுதல் நேரம் புதிதாகப் புத்தகங்களைப் படிப்பதில் செலவிட்டால் நம் மொழிநடையும் கருத்தாழமும் மேம்படும் என்று உணரத் தொடங்கி இருக்கிறேன். ஆனால், நினைத்த நேரத்தில் புத்தகங்கள் வாங்கிப்படிக்க இயலாத இடத்தில் இருக்கிறேன். தமிழகம், இந்தியாவில் இருக்கும் பயனர்கள் இது குறித்து முயன்று தங்கள் எழுத்தாற்றலை வளர்க்கலாம். இப்போது நான் எழுதும் தமிழ், +2 படிப்பின் போது எனக்கு இருந்த எழுத்துத் திறமே ஆகும். அதற்குப் பிறகு, தமிழ் எழுதும் திறன் மெருகேற்றப்படாமல் இருக்கிறது. பல நாடுகள், துறைகள், மொழிகள் சூழலில் வாழ்வதால் நான் எழுதும் தமிழ் இயல்பாக இருக்கிறதா என்று என்னை நானே கேள்விக்குட்படுத்துவதும் உண்டு. இதை ஏன் சொல்கிறேன் என்றால், தமிழ் விக்கிபீடியாவில் அதிகப்படியான பங்களிப்புகள் தருவது ஒரு சிலரே. கட்டுரைகளில் தகவல் செறிவு போக, எழுத்து நடை தெளிவாகவும் சுவையாகவும் இயல்பாகவும் இருக்குமாறு பார்த்துக் கொள்வது நமது கடமை. இல்லாவிட்டால், இந்த நடையே வாசகர்களை அன்னியப்படுத்தி விடும்.--ரவி 18:50, 1 டிசம்பர் 2007 (UTC)  
உயர்திரு ரவி அவர்களே, தாங்கள் Bureaucrat என்பது இப்பொது தான் எனக்கு தெரிந்தது(இனி கொஞ்சம் உங்களிடத்தில் எச்சரிக்கையாக நடந்து கொள்கிறேன்). அதனால தடையை குறித்து Spontaneousஆக வந்தது போலும். என்னை தடை ஏதும் செய்யத் தேவையில்லை :-). நானே என்னுடைய 
மன்னிப்பு
 என்ற சொல்லின் Frequencyஐ குறைத்துக்கொள்கிறேன். முற்றிலுமாக நிறுத்த முடியாத அப்பறம் ஒரு Formal Touch இல்லாமல் போய் விடும். 121.247.80.205 19:06, 1 டிசம்பர் 2007 (UTC)  
வினோத், மற்றும், ஆனது போல் மன்னிப்பு என்ற சொல்லைத் தான் தடை செய்யச் சொன்னேன். உங்களை அல்ல :) தவிர, தன்னிச்சையாகவும் யாரையும் தடை செய்து விட முடியாது!--ரவி 19:26, 1 டிசம்பர் 2007 (UTC)